Žvirblaukio ąžuolas

Žvirblaukio ąžuolas – išskirtinis ąžuolas, botaninis gamtos paveldo objektas,https://stk.am.lt/portal/  esantis Jurbarko rajono savivaldybėje, Šimkaičių seniūnijoje, Žvirblaukio kaime, Raseinių miškų urėdijos Vadžgirio girininkijai priklausančioje teritorijoje (584 kv., 23 skl.).

Paminklinis medis auga 1,3 km į šiaurės vakarus nuo Lapgirių dvaro, 200 m į šiaurės rytus nuo artimiausios sodybos, tarp dviejų upių – Šaltuonos ir Bebirvos santakoje. Nuošalioje vietovėje nėra tiltų per vandens kliūtis. Žvirblaukio ąžuolo prieigas gožia santakos brūzgynai. Prie pat šio ąžuolo įsikūrusi barsukų kolonija.Viešvilės valstybinio gamtinio rezervato direkcija. Žvirblaukio ąžuolas facebook.com Medis gali būti pasiekiamas perbrendant mažesnį upelį Bebirvą. Iš Plekių priešingame Šaltuonos krante matomą ąžuolą galima pasiekti nebent vasarą, perbrendant nusekusią Šaltuoną.

Žvirblaukio ąžuolas valstybės saugomas nuo 1999 m. 

 Duomenys 

 Medžio rūšis – paprastasis ąžuolas (Quercus robur L.)
 Kamieno apimtis – 5,40 m
 Aukštis – 21,5 m

 Šaltiniai 

Kategorija:Jurbarko rajono paveldas
Kategorija:Lietuvos gamtos paveldo objektai